Дан Отворених врата на факултету

28.10.2023. посетили смо Шумарски факултет у Београду. Сматра се да је факултет изузетно квалитетан за особе које желе да се баве обрадом дрвета, дизајном намештаја, шумарством и пејзажном архитектуром.

Професори на факултету су нас дочекали презентацијом која нам јасно говори о сва четири смера на факултету. Поред учења, организује се мноштво активности за које професори мисле да би користили студентима током њиховог учења.

Обишли смо четири радионице и, на срећу, свака од активности била нам је барем мало позната.

Хемијска радионица нам је показала екстрактовање зеленог пигмента из листа. Сватили смо да хемија није само учење хемијских елемената напамет, већ је веома занимљив процес у коме видимо како материје стварно делују једна на другу.

Сабијање и савијање дрвета нам је добро познато, али већина нас није била свесна колико је дрво стварно издржљиво. „Супер моћи дрвета" је радионица која нам је доказала да чак и најмањи комадић дрвета може да подржи чак и до 23 тоне, што је једнако једном великом тенку.

Сваки комад намештаја мора бити тестиран пре излагања на тржиште. Открили смо на који начин процењују издржљивост једне канцеларијске столице. Наиме, стави се велик притисак на њу, помоћу тегова, тако да тестирање издржљивости није само базирано на томе колико је лепо и удобно седети на неком комаду намештаја.

Задња радионица је била уједно, по мом мишљењу и најзанимљивија. Приказали су нам цео процес рада на CNC машини. Иако смо много тога научили на програму SolidWorks, било је веома занимљиво гледати машину како ради и прави невероватне ствари на дрвету.

Посета факултету, који је сродан нашој школи, је корисна „шетња“ и путоказ за сваког ко себе „види“ у дрвету, природи и квалитетном начину живота.

Вања Цветковић IV1